section_heading: Načelnik Glavnog stožera
paragraph_text: U lipnju 1919. Seeckt postaje načelnikom glavnog stožera. Međutim, kako je prema odredbama mirovnog sporazuma njemačka vojska nije smjela imati više od 100.000 vojnika, kao niti glavni stožer, Seeckt u lipnju postaje zapovjednikom nove njemačke vojske Reichswehra. Seeckt se međutim, nije slagao s odredbama Versailleskog mirovnog sporazuma, te je sve činio kako bi izbjegao ograničenja određena ugovorom i obnovio njemačku vojsku čime je postavio temelje za njezinu potpunu obnovu za vrijeme Trećeg Reicha. Tako je poticao potpisivanje Rapallskog sporazuma sa Sovjetskom Rusijom kojim je omogućeno da njemačka vojska testira oružje na ruskom teritoriju što je bilo očigledno kršenje mirovnog sporazuma.